FI Euroopan unionin virallinen lehti C 144/1

SELVITYS VARAINHOITOVUODEN 2008 TALOUSARVIO- JA VARAINHALLINNOSTA

(2009/C 144/01)

SISÄLLYSLUETTELO

Selvitys varainhoitovuoden 2008 talousarvio- ja varainhallinnosta

1. Johdanto

2. Yleiskatsaus varainhoitovuoden 2008 talousarvion toteutumiseen

3. Talousarvion toteutuminen varainhoitovuonna 2008 luvuittain

Liitteet – Varainhoitovuoden 2008 talousarvion toteutumista kuvaavat taulukot

Liite I: Varainhoitoasetuksen 22 ja 24 artiklan nojalla tehdyt määrärahojen siirrot varainhoitovuonna 2008

Liite II: Lukukohtainen vertailu tulojen toteutumisesta varainhoitovuonna 2008 vuoteen 2007 verrattuna

Liite III: Tulojen toteutuminen osastoittain

Liite IV: Lukukohtainen vertailu varainhoitovuoden 2008 määrärahojen toteutumisesta vuoteen 2007 verrattuna

Liite V: Määrärahojen toteutuminen osastoittain

Liite VI: Yksityiskohtaiset tiedot määrärahojen toteutumisesta varainhoitovuonna 2008 – luettelot 1 ja 4

Selvitys varainhoitovuoden 2008 talousarvio- ja varainhallinnosta

1. JOHDANTO

Tässä selvityksessä, joka annetaan varainhoitoasetuksen 122 artiklan ja sen täytäntöönpanoa koskevien yksityiskohtaisten sääntöjen 185 artiklan mukaan varainhoitovuotta 2008 koskevan yhteisöjen tuomioistuimen tilinpäätöksen yhteydessä, otetaan huomioon muun muassa määrärahojen toteutumisaste. Siinä esitetään myös yhteenvetotiedot varainhoitovuoden 2008 aikana eri budjettikohtien välillä tehdyistä määrärahasiirroista.

Tämän kertomuksen 2 kohdassa tehdään yleiskatsaus varainhoitovuoden 2008 talousarvion toteutumiseen ja 3 kohdassa tarkastellaan yksityiskohtaisemmin budjettikohtien kehitystä talousarvion luvuittain.

Liitteissä ovat vielä yksityiskohtaiset yhteenvetotaulukot vuoden 2008 talousarvion toteutumisesta.

Yksityiskohtaista tietoa ja tilastotietoja yhteisöjen tuomioistuimen, ensimmäisen oikeusasteen tuomioistuimen ja virkamiestuomioistuimen varsinaisesta tuomioistuintoiminnasta on saatavilla yhteisöjen tuomioistuimen vuoden 2008 toimintakertomuksessa Curia-internet-sivulla (http://curia.europa.eu).

2. YLEISKATSAUS VARAINHOITOVUODEN 2008 TALOUSARVION TOTEUTUMISEEN

2.1 Tulot

Yhteisöjen tuomioistuimen tuloarvio varainhoitovuodelle 2008 oli 36 539 000 euroa.

Kuten taulukko 1 alla osoittaa, varainhoitovuoden 2008 toteutuneet tulot ovat 38 785 961 euroa eli 6,15 prosenttia ennustettua enemmän (1).

Taulukko 1

Tuloennuste ja toteutuneet tulot

(euroina) Osasto Tuloennuste 2008 Toteutuneet tulot 2008 % kokonaismäärästä 4. Toimielinten ja yhteisön muiden elinten henkilöstöön liittyvät tulot 36 439 000,00 37 644 913,84 97,06 5. Toimielimen hallinnollisesta toiminnasta kertyvät tulot 90 000,00 1 112 497,04 2,87 9. Sekalaiset tulot 10 000,00 28 551,00 0,07 Yhteensä 36 539 000,00 38 785 961,88 100,00 % 100 % 106,15 %

Huomattakoon, että osaston 4 tulot (pääasiassa pidätykset toimielimen jäsenten ja henkilöstön palkoista ja korvauksista) muodostavat erittäin suuren prosenttiosuuden näiden tulojen kokonaismäärästä (97,06 prosenttia), kun osastojen 5 ja 9 tulot (pääasiassa julkaisumyynnistä saadut tulot, vakuutusmaksujen palautukset, televiestintäpalautukset ja rahoitustuotto) edustavat vain alle 3:a prosenttia kokonaismäärästä.

Liitteissä II ja III esitetään täydentäviä numerotietoja kaikista tulovirroista (seuraavaan varainhoitovuoteen siirretyt saamiset, todetut saamiset ja perityt saamiset).

Lisäksi havaitaan, että saadut tulot (38 737 467 euroa) vastaavat 99,88:aa prosenttia varainhoitovuoden 2008 toteutuneista tuloista (99,18 prosenttia varainhoitovuonna 2007).

Edelliseltä varainhoitovuodelta siirrettyjen saamisten osalta alla oleva taulukko 2 osoittaa, että, kuten varainhoitovuoden tulojen osalta voidaan todeta, osastoon 4 kuuluvat saamiset muodostavat pääosan (93,83 prosenttia) kaikista edelliseltä varainhoitovuodelta siirretyistä saamisista saaduista tuloista. Osastosta 4 katettavaksi jäävät määrät vastaavat pääasiallisesti määriä, jotka katetaan kansallisten eläkelaitosten kautta eläkemaksujen siirtojen yhteydessä.

Taulukko 2

Siirretyistä saamisista saadut tulot

(euroina) Osasto Saamisten siirrot 2007–2008 Siirretyistä saamisista saadut tulot % kokonaismäärästä 4. Toimielinten ja yhteisön muiden elinten henkilöstöön liittyvät tulot 308 417,42 272 608,32 93,83 5. Toimielimen hallinnollisesta toiminnasta kertyvät tulot 19 182,76 17 917,35 6,17 9. Sekalaiset tulot 0,00 0,00 0,00 Yhteensä 327 600,18 290 525,67 100,00 % 100 % 88,68 %

2.2 Menot

2.2.1 Varainhoitovuoden määrärahat

Yhteisöjen tuomioistuimen talousarviomäärärahat olivat varainhoitovuonna 2008 yhteensä 294 077 591 euroa.

Kuten alla oleva taulukko 3 osoittaa, varainhoitovuoden 2008 toteutuneet menot ovat 290 385 281 euroa, joten määrärahojen lopullinen toteutumisaste oli erittäin korkea eli 98,74 prosenttia, ja näin ollen se on kohentunut edellisestä varainhoitovuodesta (97,40 prosenttia varainhoitovuonna 2007).

Lisäksi havaitaan, että, kuten aikaisempinakin vuosina, yli kolme neljännestä yhteisöjen tuomioistuimen talousarviosta kohdistuu henkilöstömenoihin (75,30 prosenttia varainhoitovuonna 2008).

Taulukko 3

Varainhoitovuoden määrärahasitoumukset

(euroina) Osasto Vuoden 2008 määrärahat Vuoden 2008 sitoumukset % kokonaismäärästä 1. Toimielimen henkilöstö 222 070 742,00 218 656 267,51 75,30 2. Kiinteistöt, kalusteet, laitteet ja erityiset hallinnosta johtuvat menot 71 970 249,00 71 717 563,28 24,70 3. Toimielimen suorittamista erikoistehtävistä aiheutuvat menot 36 600,00 11 450,27 — 10. Muut menot 0,00 0,00 — Yhteensä 294 077 591,00 290 385 281,06 100,00 % 100 % 98,74 %

Liitteissä 4, 5 ja 6 esitetään täydentäviä numerotietoja varainhoitovuoden 2008 määrärahojen käytöstä (vertailu suhteessa varainhoitovuoteen 2007, kokonaistoteutumisaste ja toteutumista koskevat yksityiskohtaiset tiedot budjettikohdittain).

2.2.2 Edelliseltä vuodelta siirretyt määrärahat

Alla oleva taulukko 4 osoittaa varainhoitovuodelta 2007 varainhoitovuodelle 2008 siirrettyjen määrärahojen käytön. Nämä määrärahat olivat yhteensä 12 919 099 euroa, ja ne käytettiin suurimmaksi osaksi (91,42 prosenttia, kun varainhoitovuodelta 2006 varainhoitovuodelle 2007 siirrettyjen määrärahojen käyttöaste oli 87,53 prosenttia).

Taulukko 4

Edelliseltä vuodelta siirrettyjen määrärahojen käyttö

(euroina) Osasto Määrärahojen siirrot 2007–2008 Siirretyistä määrärahoista suoritetut maksut Peruuntuneet määrärahat 1. Toimielimen henkilöstö 3 544 641,35 2 980 571,66 564 069,69 2. Kiinteistöt, kalusteet, laitteet ja erityiset hallinnosta johtuvat menot 9 372 458,01 8 828 072,58 544 385,43 3. Toimielimen suorittamista erikoistehtävistä aiheutuvat menot 2 000,00 2 000,00 0,00 10. Muut menot 0,00 0,00 0,00 Yhteensä 12 919 099,36 11 810 644,24 1 108 455,12 % 100 % 91,42 % 8,58 %

Liitteissä 5 ja 6 esitetään täydentäviä numerotietoja varainhoitovuodelta 2007 varainhoitovuodelle 2008 siirrettyjen määrärahojen käytöstä (kokonaistoteutumisaste ja toteutumista koskevat yksityiskohtaiset tiedot budjettikohdittain).

2.2.3 Määrärahojen siirrot

Yhteisöjen tuomioistuin teki varainhoitovuoden 2008 aikana varainhoitoasetuksen 22 ja 24 artiklan nojalla 18 määrärahojen siirtoa, joiden kokonaismäärä oli 10 931 540 euroa eli merkittävästi vähemmän kuin samantyyppisten siirtojen kokonaismäärä varainhoitovuonna 2007 (17 siirtoa, joiden kokonaismäärä oli 14 831 500 euroa).

Varainhoitoasetuksen 22 artiklan 2 kohdan ja 24 artiklan 2, 3 ja 4 kohdan mukaisesti kahdeksasta määrärahojen siirrosta ilmoitettiin budjettivallan käyttäjälle. Niiden kokonaismäärä oli 8 695 500 euroa eli lähes 80 prosenttia varainhoitovuoden määrärahojen siirtojen kokonaismäärästä.

Lisäksi tehtiin 10 sellaista varainhoitoasetuksen 22 artiklan 4 kohdassa tarkoitettua siirtoa momentin sisällä, joita ei ilmoitettu budjettivallan käyttäjälle. Niiden kokonaismäärä oli 2 236 040 euroa eli 20 prosenttia varainhoitovuoden siirtojen kokonaismäärästä.

Liitteessä I esitetään yksityiskohtaisesti kyseiset siirrot ja budjettikohdat, joita siirrot koskivat.

3. TALOUSARVION TOTEUTUMINEN VARAINHOITOVUONNA 2008 LUVUITTAIN

3.1 Osasto 1 – Toimielimen henkilöstö

Kuten alla oleva taulukko 5 osoittaa, osaston 1 lopullinen talousarviomääräraha on varainhoitovuonna 2008 yhteensä 222 070 742 euroa, mikä vastaa 76:ta prosenttia yhteisöjen tuomioistuimen talousarvion kokonaismäärästä. Näistä määrärahoista käytettiin 218 656 267 euroa, joten toteutumisaste oli 98,46 prosenttia (kun se oli varainhoitovuonna 2007 96,89 prosenttia) eli erittäin korkea. Tämän osaston menot kasvoivat 6,03 prosenttia varainhoitovuodesta 2007.

Taulukko 5

Varainhoitovuoden määrärahojen käyttö

(euroina) Osasto 1 Varainhoitovuoden 2008 määrärahat Varainhoitovuoden 2008 sitoumukset % toteutumisaste 1 0. Toimielimen jäsenet 28 824 623,00 28 131 683,65 97,60 1 2. Vakinaiseen ja väliaikaiseen henkilöstöön kuuluvat henkilöt 174 905 500,00 172 675 432,74 98,72 1 4. Muuhun henkilöstöön kuuluvat henkilöt ja ulkopuolisten henkilöiden suorittamat palvelut 14 396 460,00 13 964 180,16 97,00 1 6. Muut toimielimen henkilöstöä koskevat menot 3 944 159,00 3 884 970,96 98,50 Yhteensä 222 070 742,00 218 656 267,51 98,46

3.1.1 Luku 1 0 – Toimielimen jäsenet

Tämän luvun lopullisista määrärahoista eli 28 824 623 eurosta käytettiin 28 131 683 euroa, joten toteutumisaste 97,60 prosenttia oli erittäin korkea ja selvästi kohentunut varainhoitovuoteen 2007 (93,91 prosenttia) nähden.

Huomattakoon, että pääosa varainhoitovuodelle 2008 luvulle 1 0 pyydetyistä määrärahoista oli laskettu 2,2 prosentin palkkojen korotuksen perusteella, kun joulukuussa 2007 vahvistettu korotus oli tosiasiassa ainoastaan 1,4 prosenttia. Tämä 0,8 prosentin ero korotuksissa mahdollisti määrärahojen säästön alkuperäisiin menoennusteisiin nähden.

Tiettyjä säästöjä voidaan havaita myös yhteisöjen tuomioistuinten jäsenten vaihtumiseen liittyviä henkilöstösääntöihin perustuvia menoja (siirtymäkorvaukset ja tehtävien vastaanottamiseen, henkilön siirtoon ja tehtävien päättymiseen liittyvät oikeudet) koskevien alamomenttien osalta. Nämä erot johtuvat tavanomaisesta talousarvion valmistelumenettelystä, joka edellyttää, että toimielimen jäsenten vaihtumiseen liittyvät ennakko-odotukset otetaan huomioon erittäin ennakoidusti (lähes puolitoista vuotta ennen vaihtumisajankohtaa) ja varovaisuusperiaatetta noudattaen, koska toimielimen jäsenten vaihtuminen edellyttää sekä jäsenvaltioiden päätöksiä että yhteisöjen tuomioistuinten jäsenten yksittäisiä päätöksiä.

Lisäksi tämän luvun alkuperäisiin määrärahoihin kyettiin tekemään tiettyjä muutoksia, jotka on eritelty liitteessä I. Tämän luvun sisällä suoritetun vahvistuksen lisäksi (momentti 1 0 3 ”Eläkkeet” siitä syystä, että eläkettä anoivat sellaiset toimielimen jäsenet, joiden lähtö ei ollut ennakoitavissa) siirtoja tehtiin ainoastaan osaston 2 alamomentille 2 0 0 1 ”Vuokra-ostosopimus” (ks. jäljempänä luvun 2 0 ”Kiinteistöt ja niihin liittyvät kulut” määrärahoja koskevat huomautukset).

3.1.2 Luku 1 2 – Vakinaiseen ja väliaikaiseen henkilöstöön kuuluvat henkilöt

Tämän luvun lopullisista määrärahoista eli 174 905 500 eurosta käytettiin 172 675 432 euroa, mikä merkitsee korkeaa 98,72 prosentin toteutumisastetta, joten toteutumisaste on kohonnut varainhoitovuoteen 2007 (97,68 prosenttia) nähden.

Nämä hyvät tulokset ovat seurausta tuomioistuimen kaikkien yksiköiden harjoittamasta erittäin aktiivisesta palvelukseenottopolitiikasta. Vuoden 2004 laajentumisen yhteydessä myönnettyjen toimien osalta täyttöaste on erittäin tyydyttävä ja hiljattaiseen EU2-laajentumiseen liittyvien toimien osaltakin täyttöaste on rohkaiseva. Kun lasketaan mukaan lisäksi toimet, jotka eivät liity laajentumiseen, täyttöaste on 31.12.2008 98 prosenttia, mikä on erittäin korkea prosenttiluku, kun otetaan huomioon tavanomainen henkilöstön kierto.

Luvun 1 2 osalta tehtiin kuitenkin tiettyjä määrärahasäästöjä, jotka selittyvät pääosiin seuraavilla syillä:

— palkkoja ja palkkojen lisäkuluja koskeville alamomenteille varainhoitovuodelle 2008 pyydetyt määrärahat oli laskettu 2,2 prosentin palkkojen korotusasteen perusteella, kun joulukuussa 2007 vahvistettu korotus oli tosiasiassa ainoastaan 1,4 prosenttia. Säästöjä syntyi siten koko vuoden palkkojen osalta.

— palvelukseenottotahti oli odotettua hitaampi ja tiettyjä palvelukseeonottoa koskevia ongelmia esiintyi edelleen erityisten pätevyysvaatimusten (tietotekniikan alan työntekijät ja tulkit) osalta.

On syytä korostaa, että todettu ylijäämä on suhteellisen vähäinen, kun otetaan huomioon yhtäältä luvun 1 2 määrärahojen kokonaismäärä (noin 60 prosenttia tuomioistuimen koko talousarviosta) ja toisaalta vaikeudet, jotka liittyvät talousarvioennusteisiin, jotka laaditaan lähes 12 kuukautta etukäteen käyttämällä tiettyjä väistämättä arvioluontoisia muuttujia (mm. palkkojen korotusaste, inflaatiotaso, palvelukseen ottamisen tai henkilöstön kierron tahti). Tuomioistuimen jatkuvat ponnistelut viimeksi kuluneiden vuosien aikana (tuomioistuimen ennusteiden ja vuotuisen talousarviohallinnon laadun osalta) ovat sitä paitsi mahdollistaneet ylijäämien vähenemisen, ja tämä suuntaus jatkui myös varainhoitovuonna 2008.

Luvun 1 2 alkuperäisiin määrärahoihin kyettiin tekemään myös tiettyjä muutoksia, joista on esitetty lisätietoja liitteessä I. Luvun sisäisen vahvistamisen (alamomentti 1 2 0 4 ”Tehtävien vastaanottamiseen, henkilön siirtymiseen toisiin tehtäviin ja tehtävien päättymiseen liittyvät oikeudet”) lisäksi määrärahojen siirroilla vahvistettiin pääosin alamomenttia 2 0 0 1 ”Vuokra-ostosopimus” ja pienemmissä määrin alamomenttia 1 6 1 2 ”Ammatillinen täydennyskoulutus”, alamomenttia 2 1 0 0 ”Laitteiden ja ohjelmistojen osto, niitä koskevat työt, kunnossapito ja ylläpito ja alamomenttia 2 1 0 2” Ulkopuolisten henkilöiden suorittamat ohjelmistojen ja järjestelmien käyttämistä, toteuttamista ja ylläpitoa koskevat palvelut (huomautukset on tältä osin esitetty jäljempänä kunkin talousarvion luvun kohdalla).

3.1.3 Luku 1 4 – Muuhun henkilöstöön kuuluvat henkilöt ja ulkopuolisten henkilöiden palvelut

Kun tätä lukua tarkastellaan yleisellä tasolla, lopullisista määrärahoista eli 14 396 460 eurosta käytettiin 13 964 180 euroa, mikä merkitsee 97 prosentin toteutumisastetta eli korkeaa ja varainhoitovuoteen 2007 nähden (93,94 prosenttia) selvästi kohentunutta toteutumisastetta.

Kaksi tämän luvun alamomenttia muodostaa 93 prosenttia lopullisista määrärahoista. Kyseessä ovat alamomentti 1 4 0 0 ”Muu henkilöstö”, jonka määrärahoista käytettiin jopa 99,73 prosenttia (98,83 prosenttia varainhoitovuonna 2007) ja alamomentti 1 40 6 ”Kielten alan ulkoiset palvelut”, jonka määrärahoista käytettiin 96,98 prosenttia eli selvästi enemmän kuin varainhoitovuonna 2007 (93,54 prosenttia). Viimeksi mainitulla alalla, joka kattaa hyvän oikeudenhoidon kannalta välttämättömät ulkopuolisten henkilöiden suorittamat käännös- ja tulkkauspalvelut, määrärahojen käytön kohentuminen selittyy lähinnä tuomioistuintoiminnan laajentumisella mutta osittain myös tulkkien palvelukseenottoon liittyvillä vaikeuksilla, jotka johtuvat siitä, että kilpailujen varallaololuetteloissa ei ole ollut riittävästi hakijoita.

3.1.4 Luku 1 6 – Muut toimielimen henkilöstöä koskevat menot

Tämän luvun lopullisista määrärahoista eli 3 944 159 eurosta käytettiin 3 884 970 euroa, mikä merkitsee 98,5 prosentin toteutumisastetta eli korkeaa ja varainhoitovuoteen 2007 (95,19 prosenttia) nähden kohentunutta toteutumisastetta.

Kaksi tämän luvun alamomenttia muodostaa yli 77 prosenttia lopullisista määrärahoista. Kyseessä ovat alamomentti 1 6 1 2 ”Ammatillinen täydennyskoulutus”, jonka määrärahoista käytettiin 97,80 prosenttia, ja alamomentti 1 6 5 4 ”Lasten päiväkoti”, jonka määrärahat käytettiin 100-prosenttisesti.

Kuten liite I osoittaa, luvusta 1 2 siirretyillä määrärahoilla voitiin kattaa luvun 1 6 osalta ilmenneet ennakoimattomat tarpeet.

Ensinnäkin alamomenttia 1 6 1 2 ”Ammatillinen täydennyskoulutus”, jota vahvistettiin luvusta 1 2 ”Vakinaiseen ja väliaikaiseen henkilöstöön kuuluvat henkilöt”, oli tarpeen vahvistaa lähinnä sen seurauksena, että juristi-lingvisteille ja tulkeille suunnattua kielikoulutusta lisättiin, mikä liittyy suoraan vuosien 2004 ja 2007 laajentumisiin sekä kiireellisen ennakkoratkaisumenettelyn käyttöönottoon 1.3.2008. Tätä kielikoulutusta koskevaa määrärahojen vahvistusta on tarkasteltava laajemmassa yhteydessä. Yhteisöjen tuomioistuimen henkilöstöstä 50 prosenttia toimii kielipalvelujen (käännös- ja tulkkauspalvelut) palveluksessa ja tuomioistuimen kannalta kyseessä on siten pitkäaikainen investointi, jolla tähän mennessä on pystytty rajoittamaan mahdollisimman pitkälle uusien virkojen pyytämisen tarvetta.

Toiseksi näin tehtiin alamomentin 1 6 5 4 ”Lasten päiväkoti” osalta, joka käytetään kokonaisuudessaan toimielinten väliseen toimintaan, jota hoitavat toimielimet ovat yhtäältä parlamentti lastentarhan osalta ja komissio päiväkodin/oppimiskeskuksen osalta. Näiden hallinnoivien toimielinten lapsille suunnattu toiminta on kasvanut voimakkaasti (mikä johtuu suoraan kahdesta viimeaikaisesta laajentumisesta), mikä on synnyttänyt infrastruktuuri-investointeja ja erikoistunutta ulkopuolista henkilökuntaa koskevia tarpeita. Nämä tiedot eivät olleet vuoden 2008 talousarviota valmisteltaessa vielä saatavilla, minkä vuoksi määrärahoja oli tarpeen vahvistaa luvusta 1 2 peräisin olevilla määrärahoilla.

3.2 Osasto 2 – Kiinteistöt, kalusteet, laitteet ja erityiset hallinnosta johtuvat menot

Kuten alla oleva taulukko 6 osoittaa, osaston 2 lopulliset talousarviomäärärahat varainhoitovuodelle 2008 olivat 71 970 249 euroa, joka vastaa hieman alle neljännestä yhteisöjen tuomioistuimen koko talousarviosta. Näistä määrärahoista käytettiin 71 717 563 euroa, mikä merkitsee erittäin korkeaa 99,65 prosentin toteutumisastetta (99,30 prosenttia varainhoitovuonna 2007).

Taulukko 6

Varainhoitovuoden määrärahojen käyttö

(euroina) Osasto 2 Varainhoitovuoden 2008 määrärahat Varainhoitovuoden 2008 sitoumukset % kokonaismäärästä 2 0. Kiinteistöt ja niihin liittyvät kulut 44 881 884,00 44 737 141,23 99,68 2 1. Tietotekniikka, laitteet ja kalusteet: osto, vuokraus ja ylläpito 20 165 398,00 20 112 512,05 99,74 2 3. Hallinnosta johtuvat juoksevat menot 3 054 265,00 3 029 172,15 99,18 2 5. Kokoukset ja konferenssit 728 340,00 704 344,23 96,71 2 7. Tiedotus: hankinta, arkistointi, tuottaminen ja jakelu 3 140 362,00 3 134 393,62 99,81 Yhteensä 71 970 249,00 71 717 563,28 99,65

3.2.1 Luku 2 0 – Kiinteistöt ja niihin liittyvät kulut

Tämän luvun lopullisista määrärahoista eli 44 881 884 eurosta käytettiin 44 737 141 euroa eli 99,68 prosenttia.

Kuten jäljempänä on esitetty, tähän osastoon kuuluvien menojen kasvu (15,57 prosenttia varainhoitovuoteen 2007 nähden) liittyy suoraan kiinteistöjen alalla toteutettuihin uusiin investointeihin.

Tässä luvussa momentin 2 0 0 ”Kiinteistöt” määrärahojen osuus on 76 prosenttia (34 168 359 euroa) määrärahojen kokonaismäärästä ja momentin 2 0 2 ”Kiinteistöihin liittyvät menot” 24 prosenttia (10 713 525 euroa).

Momentilla 2 0 0 ”Kiinteistöt” alamomentin 2 0 0 0 ”Vuokrat” menot olivat 11 182 459 euroa (toteutumisaste 100 prosenttia) ja alamomentin 2 0 0 1 ”Vuokra-ostosopimus”21 116 349 euroa (toteutumisaste 100 prosenttia). Viimeksi mainitun alamomentin menot ovat suureksi osaksi ennakkomaksuja, jotka perustuvat Luxemburgin viranomaisten kanssa tehtyihin sopimuksiin käynnissä olevista kiinteistöhankkeista ja lähinnä uutta oikeuspalatsia koskevasta hankkeesta, joka oli tarpeen viimeaikaisten laajentumisten vuoksi.

Viimeksi mainittu hanke koostui vanhan oikeuspalatsin kunnostushankkeesta sekä oikeuspalatsia ympäröivän lisärakennuksen, kahden korkean tornitalon ja vanhat rakennukset uusiin rakennuksiin yhdistävän gallerian rakennushankkeesta. Rakennus- ja kunnostustyöt saatiin pääosin valmiiksi vuonna 2008 ja tuomioistuimen jäsenet ja henkilöstö pääsivät asettautumaan uusiin tiloihin ennakkoon suunnitellun aikataulun mukaisesti.

Edellä kuvatunkaltaisen hyvän varainhoidon varmistamiseksi talousarvion (kokonaisuudessaan 7 miljoonaa) luvuista 1 0 ja 1 2 vapautuneet määrärahaylijäämät käytettiin ennakkomaksuihin, jotka ovat ylimääräisiä varainhoitovuoden 2008 talousarvioon merkittyihin ennakkomaksuihin nähden. Tämä toimenpide sopii kaikilta osin yhteen niiden suuntaviivojen kanssa, joita molemmat budjettivallan käyttäjän haarat ovat tahoillaan yhteisön toimielinten kiinteistöhankkeiden osalta esittäneet kyseisten hankkeiden osuuden rajoittamiseksi tulevissa talousarvioissa.

Mainittakoon lisäksi, että alamomentin 2 0 0 7 ”Tilojen kunnostus” määrärahoista käytettäväksi (siitä syystä, että uuteen oikeuspalatsiin ei asennettu tiettyjä hyllystöjä) jääneet määrärahat siirrettiin alamomentille 2 0 0 8 ”Suuriin rakennushankkeisiin liittyvät selvitykset ja tekninen apu”, jotta voitiin parantaa kyseisen laajan kiinteistöhankkeen seurantaa.

Momentille 2 0 2 kuuluvat menot sisältävät lähinnä siivous- ja ylläpitokuluja, energiankulutuksen ja rakennusten turvallisuuden ja valvonnan ja ne ovat määrältään 10 611 632 euroa (toteutumisaste 99,05 prosenttia). Näiden menojen kasvu liittyy suoraan henkilöstömäärän kasvuun ja käyttöön otettuun lisätoimistopinta-alaan.

3.2.2 Luku 2 1 – Tietotekniikka, laitteet ja kalusteet

Tämän luvun lopullisista määrärahoista eli 20 165 398 eurosta käytettiin 20 112 512,05 euroa eli 99,74 prosenttia, josta yli 90 prosenttia koskee tietotekniikkaan ja kalusteisiin liittyviä menoja.

Kuten luvun 2 0 menojen kasvu myös tähän lukuun kuuluvien menojen huomattava kasvu (40,12 prosenttia varainhoitovuoteen 2007 nähden) johtuu ennen kaikkea uusista (tietotekniikkaan ja kalusteisiin liittyvistä) investoinneista, jotka olivat tarpeen varainhoitovuonna 2008 käyttöön otettujen uusien rakennusten vuoksi.

Momentin 2 1 0 ”Laitteet, käyttökulut ja tietotekniikkaan ja televiestintään liittyvät palvelut” osalta juokseviin kuluihin varatut määrärahat on edellisvuosien tavoin suunnattu laitteiston säännölliseen uusimiseen, olemassa olevien järjestelmien ylläpitoon ja niiden päivittäiseen tukeen liittyviin toimenpiteisiin sekä uusiin tuomioistuintoiminnan tai hallinnon alaan liittyviin hankkeisiin.

Tässä yhteydessä alamomentille 2 1 0 2 ”Ulkopuolisten henkilöiden suorittamat ohjelmistojen ja järjestelmien käyttämistä, toteuttamista ja ylläpitoa koskevat palvelut” siirretyillä ylimääräisillä määrärahoilla (luvusta 1 2 peräisin olevat 345 000 euroa) voitiin vastata tietotekniikan alan henkilöstön palvelukseenottoon liittyvien vaikeuksien luomiin tarpeisiin käyttämällä ulkopuolisten henkilöiden suorittamia alihankintapalveluja ensisijaisen tärkeiden sovellusten osalta, kuten 1.3.2008 tapahtuneen uuden kiireellisen ennakkoratkaisumenettelyn käyttöönoton osalta, jonka kustannukset eivät olleet ennakoitavissa vuoden 2008 talousarviota valmisteltaessa.

Tämän toiminnan lisäksi merkittävä osa momentin 2 1 0 määrärahoista (hieman yli 3 miljoonaa euroa) käytettiin suunnitellun mukaisesti puhelinverkon ja multimediatietoverkon asentamiseen uuteen oikeuspalatsiin. Lisäksi luvusta 1 2 ja alamomentilta 2 1 0 3 ”Televiestintä” peräisin olevalla määrärahojen vahvistuksella (noin 300 000 euroa) voitiin parantaa sähköisen verkon kapasiteettia ja varmennusta sekä liittää järjestelmiin itsenäinen varmuusverkko, mitä ei ollut ennakoitu alkuperäisissä määrityksissä.

Momentille 2 1 2 ”Kalusteet” myönnetyistä 3,5 miljoonasta eurosta hieman yli 3,3 miljoonaa euroa käytettiin suunnitellun tavoin uusien rakennusten käyttöönoton edellyttämiin investointeihin.

3.2.3 Luku 2 3 – Hallinnosta johtuvat juoksevat menot

Tämän luvun lopullisista määrärahoista eli 3 054 265 eurosta käytettiin 3 029 172 euroa eli 99,18 prosenttia.

Yli 58 prosenttia tämän luvun määrärahoista on tarkoitettu seuraaviin kahdentyyppisiin menoihin:

— momentin 2 3 0 ”Paperi, toimistotarvikkeet ja muu välineistö” menoihin, joiden osuus oli 1 162 610,78 euroa (toteutumisaste 99,85 prosenttia),

— momentin 2 3 6 ”Postimaksut” menoihin, joiden osuus oli 614 991,41 euroa (toteutumisaste 99,92 prosenttia).

Tämän luvun sisällä havaitaan, että paperin kulutuksen vähentämisellä saavutetuilla säästöillä kyettiin vastaamaan postimaksuihin käytettävien kulujen kasvuun.

Lopuksi momentille 2 3 8 ”Muut hallinnosta johtuvat juoksevat menot” merkitystä 1,2 miljoonan euron kokonaismäärärahasta lähes miljoonan euron määrä käytettiin suunnittelun mukaisesti tuomioistuimen jäsenten ja henkilöstön muuttamiseen uusiin rakennuksiin. Muuttoon liittyvät menot selittävätkin 2 3 luvun määrärahojen huomattavan korotuksen (38,8 prosenttia) varainhoitovuoteen 2007 nähden.

3.2.4 Luku 2 5 – Kokoukset ja konferenssit

Tämän luvun lopullisista määrärahoista eli 728 340 eurosta käytettiin 704 344 euroa eli 96,71 prosenttia (93,16 prosenttia varainhoitovuonna 2007).

Tämän luvun menojen osalta varainhoitovuoteen 2008 vaikutti erityisesti 4.12.2008 pidetty uuden oikeuspalatsin rakennusten vihkiäistilaisuus.

3.2.5 Luku 2 7 – Tiedotus: hankinta, arkistointi, tuottaminen ja jakelu

Tämän luvun lopullisista määrärahoista eli 3 140 362 eurosta käytettiin 3 134 393 euroa eli 99,81 prosenttia (99,84 prosenttia varainhoitovuonna 2007).

Tämän luvun määrärahat on kohdistettu yksinomaan tuomioistuintoimintaan liittyviin menoihin:

— momentin 2 7 2 ”Tiedonhankinta ja arkistointi” menoihin, yhteensä 1 067 018 euroa (toteutumisaste 99,55 prosenttia),

— momentin 2 7 4 ”Tuottaminen ja jakelu” menoihin, yhteensä 2 067 375 euroa (toteutumisaste 99,95 prosenttia).

3.3 Osasto 3 – Toimielimen suorittamista erikoistehtävistä aiheutuvat menot

Luku 3 7 – Tiettyjen toimielinten ja laitosten erityismenot

Osaston 3 lopulliset talousarviomäärärahat sisältävät ainoastaan luvun 3 7 määrärahat alamomentin 3 7 1 0 ”Oikeudenkäyntikulut”. Nämä määrärahat olivat varainhoitovuonna 200836 600 euroa ja niistä käytettiin 11 450 euroa, joten toteutumisaste oli 31,28 prosenttia.

Kyseessä ovat menot, jotka kattavat yhteisöjen tuomioistuimen maksettaviksi maksuttoman oikeudenkäynnin yhteydessä tulevat asianajajien palkkiot ja muut kulut. Näiden ennakoiminen on vaikeaa ja toteutumisaste vaihtelee huomattavasti vuosittain.

3.4 Osasto 10 – Muut menot

Luku 10 0 – Alustavat varaukset

Varainhoitovuonna 2008 ei myönnetty määrärahaa osastolle 10.

(1) Tämä ero on vain 1,7 prosenttia, jos otetaan huomioon uudelleenkäytettävät tulot, jotka budjettikäytännön mukaisesti esitetään erillisessä muistiossa alkuperäistä talousarviota laadittaessa, mutta jotka otetaan asianmukaisesti huomioon tässä talousarviossa asianomaisissa budjettikohdissa tehtävällä vähennyksellä.

LIITE I Varainhoitoasetuksen 22 ja 24 artiklan nojalla tehdyt määrärahojen siirrot varainhoitovuonna 2008 euroina Siirto nro Pvm Osastot Luvut Momentit Alamomentit Momentilta/alamomentilta Momentille/alamomentille Budjettivallan käyttäjälle varainhoitoasetuksen 22 artiklan 2 kohdan ja 24 artiklan 2, 3 ja 4 kohdan mukaisesti ilmoitetut siirrot 1 18.7.2008 400 000 1 0 2 Siirtymäkorvaukset 1 0 3 Eläkkeet 2 18.7.2008 360 000 1 2 0 0 Palkat ja korvaukset 1 6 1 2 Ammatillinen täydennyskoulutus 202 500 1 2 0 0 Palkat ja korvaukset 2 1 0 0 Laitteiden ja ohjelmistojen osto, niitä koskevat työt, kunnossapito ja ylläpito 345 000 1 2 0 0 Palkat ja korvaukset 2 1 0 2 Ulkopuolisten henkilöiden suorittamat ohjelmistojen ja järjestelmien käyttämistä, toteuttamista ja ylläpitoa koskevat palvelut 3 21.10.2008 50 000 2 3 0 Paperi, toimistotarvikkeet ja muu välineistö 2 3 6 Postimaksut 4 21.10.2008 250 000 1 2 0 0 Palkat ja korvaukset 1 6 5 4 Lasten päiväkoti 5 17.12.2008 500 000 1 0 0 2 Tehtävien vastaanottamiseen, henkilön siirtoon ja tehtävien päättymiseen liittyvät oikeudet 2 0 0 1 Vuokra–ostosopimus 325 000 1 0 9 Alustava varaus 2 0 0 1 Vuokra–ostosopimus 2 645 000 1 2 9 Alustava varaus 2 0 0 1 Vuokra–ostosopimus 6 17.12.2008 300 000 1 0 2 Siirtymäkorvaukset 2 0 0 1 Vuokra–ostosopimus 109 000 1 0 9 Alustava varaus 2 0 0 1 Vuokra–ostosopimus 7 17.12.2008 3 121 000 1 2 0 0 Palkat ja korvaukset 2 0 0 1 Vuokra–ostosopimus 8 21.11.2008 15 000 2 1 4 Teknisten laitteiden ja teknisten laitteistojen hankinta 2 3 8 Muut hallinnosta johtuvat juoksevat menot 30 000 2 3 0 Paperi, toimistotarvikkeet ja muu välineistö 2 3 8 Muut hallinnosta johtuvat juoksevat menot 43 000 2 7 4 1 Yleisluonteiset julkaisut 2 3 8 Muut hallinnosta johtuvat juoksevat menot Yhteensä 8 695 500 7 547 500 668 000 480 000 0 79,55 % siirrettyjen määrärahojen kokonaismäärästä Momenttien sisällä tapahtuvat siirrot, joita varainhoitoasetuksen 22 artiklan 4 kohdan mukaisesti ei ilmoitettu budjettivallan käyttäjälle 1 12.3.2008 192 500 2 0 0 7 Tilojen kunnostus 2 0 0 8 Rakennushankkeisiin liittyvät selvitykset ja tekninen apu 2 10.6.2008 100 000 2 1 0 3 Televiestintä 2 1 0 0 Laitteiden ja ohjelmistojen osto, niitä koskevat työt, kunnossapito ja ylläpito 3 20.6.2008 710 000 1 2 0 0 Palkat ja korvaukset 1 2 0 4 Tehtävien vastaanottamiseen, henkilön siirtymiseen toisiin tehtäviin ja tehtävien päättymiseen liittyvät oikeudet 4 3.11.2008 65 000 2 0 0 0 Vuokrat 2 0 0 7 Tilojen kunnostus 5 3.11.2008 98 600 2 0 0 0 Vuokrat 2 0 0 8 Suuriin rakennushankkeisiin liittyvät selvitykset ja tekninen apu 6 13.11.2008 12 000 1 6 5 0 Terveydenhoito 1 6 5 2 Ravintolat ja ruokalat 7 8.12.2008 5 000 1 6 1 2 Ammatillinen täydennyskoulutus 1 6 1 0 Palvelukseen ottamiseen liittyvät sekalaiset kulut 8 11.12.2008 48 000 1 4 0 4 Harjoittelujaksot ja henkilöstövaihto 1 4 0 5 Muut ulkoiset palvelut 9 11.12.2008 40 000 1 4 0 4 Harjoittelujaksot ja henkilöstövaihto 1 4 0 0 Muu henkilöstö 10 10.12.2008 964 940 2 0 0 0 Vuokrat 2 0 0 1 Vuokra–ostosopimus Yhteensä 2 236 040 0 0 0 2 236 040 20,45 % siirrettyjen määrärahojen kokonaismäärästä Yhteensä 10 931 540 7 547 500 668 000 480 000 2 236 040

LIITE II Lukukohtainen vertailu tulojen toteutumisesta varainhoitovuonna 2008 vuoteen 2007 verrattuna (euroina) Luku Otsikko Tulot 2008 Tulot 2007 Ero Ero % 4 0 Erilaiset verot ja pidätykset 21 613 643,09 20 476 355,55 1 137 287,54 5,55 % 4 1 Eläkemaksut 16 031 270,75 15 352 667,08 678 603,67 4,42 % Osasto 4 37 644 913,84 35 829 022,63 1 815 891,21 5,07 % 5 0 Kiinteän ja irtaimen omaisuuden myynnistä kertyvä tuotto 396 469,07 327 205,19 69 263,88 21,17 % 5 2 Sijoitetuista tai lainatuista varoista kertyvät tulot, pankkikorot ja muut 134 037,41 164 489,23 –30 451,82 –18,51 % 5 5 Palvelujen tarjoamisesta ja töiden suorittamisesta saadusta tuotosta kertyvät tulot 0,00 0,00 0,00 0,00 % 5 7 Toimielinten hallinnolliseen toimintaan liittyvät muut maksut ja palautukset 553 102,52 399 702,32 153 400,20 38,38 % 5 8 Sekalaiset korvaukset 28 888,04 34 799,41 –5 911,37 16,99 % Osasto 5 1 112 497,04 926 196,15 186 300,89 20,12 % 9 0 Sekalaiset tulot 28 551,00 170 488,00 – 141 937,00 –83,25 % Osasto 9 28 551,00 170 488,00 – 141 937,00 –83,25 % Yleistulot yhteensä 38 785 961,88 36 925 706,78 1 860 255,10 5,04 %

LIITE III Tulojen toteutuminen osastoittain (euroina) Osasto Siirretyt saamiset 2007–2008 Varainhoitovuoden aikana toteutuneet muutokset Siirretyt saamiset 2007–2008 korjausten jälkeen Siirretyistä saamisista saadut tulot % Todetut saamiset varainhoitovuonna 2008 Toteutuneet tulot saamisista varainhoitovuonna 2008 % Siirretyt saamiset 2008–2009 (1) (2) (3) = (1) + (2) (4) (4) / (3) (5) (6) (6) / (5) (3) – (4) + (5) – (6) 4 308 417,42 0,00 308 417,42 272 608,32 88,39 % 37 644 913,84 37 631 335,93 99,96 % 49 387,01 5 19 187,76 –5,00 19 182,76 17 917,35 93,40 % 1 112 497,04 1 077 580,49 96,86 % 36 181,96 9 0,00 0,00 0,00 0,00 0 % 28 551,00 28 551,00 100,00 % 0,00 Yhteensä 327 605,18 –5,00 327 600,18 290 525,67 88,68 % 38 785 961,88 38 737 467,42 99,88 % 85 568,97 OSASTO 4 : Toimielinten ja yhteisön muiden elinten henkilöstöön liittyvät tulot OSASTO 5 : Toimielimen hallinnollisesta toiminnasta kertyvät tulot OSASTO 9 : Sekalaiset tulot

LIITE IV Lukukohtainen vertailu varainhoitovuoden 2008 määrärahojen toteutumisesta vuoteen 2007 verrattuna (euroina) Luku Otsikko Sitoumukset 2008 Sitoumukset 2007 Ero Ero % 1 0 Toimielimen jäsenet 28 131 683,65 27 224 797,50 906 886,15 3,33 % 1 2 Vakinaiseen ja väliaikaiseen henkilöstöön kuuluvat henkilöt 172 675 432,74 162 762 848,36 9 912 584,38 6,09 % 1 4 Muuhun henkilöstöön kuuluvat henkilöt ja ulkopuolisten henkilöiden suorittamat palvelut 13 964 180,16 12 370 922,97 1 593 257,19 12,88 % 1 6 Muut toimielimen henkilöstöä koskevat menot 3 884 970,96 3 863 815,88 21 155,08 0,55 % Osasto 1 218 656 267,51 206 222 384,71 12 433 882,80 6,03 % 2 0 Kiinteistöt ja niihin liittyvät kulut 44 737 141,23 38 709 427,33 6 027 713,90 15,57 % 2 1 Tietotekniikka, laitteet ja kalusteet: osto, vuokraus ja ylläpito 20 112 512,05 14 353 802,46 5 758 709,59 40,12 % 2 3 Hallinnosta johtuvat juoksevat menot 3 029 172,15 2 182 329,99 846 842,16 38,80 % 2 5 Kokoukset ja konferenssit 704 344,23 672 545,68 31 798,55 4,73 % 2 7 Tiedotus: hankinta, arkistointi, tuottaminen ja jakelu 3 134 393,62 3 001 639,37 132 754,25 4,42 % Osasto 2 71 717 563,28 58 919 744,83 12 797 818,45 21,72 % 3 7 Tiettyjen toimielinten ja laitosten erityismenot 11 450,27 11 762,51 – 312,24 –2,66 % Osasto 3 11 450,27 11 762,51 – 312,24 –2,66 % Yleismenot yhteensä 290 385 281,06 265 153 892,05 25 231 389,01 9,52 %

LIITE V Määrärahojen toteutuminen osastoittain (euroina) Osasto Siirretyt määrärahat 2007–2008 Siirretyistä määrärahoista suoritetut maksut Peruuntuneet määrärahat Varainhoitovuoden 2008 määrärahat Varainhoitovuoden 2008 sitoumukset Suoritetut maksut 31.12.2008 Siirretyt määrärahat 2008–2009 Peruuntuneet määrärahat (1) (2) (3) = (1) – (2) (4) (5) (6) (7) = (5) – (6) (8) = (4) – (5) 1 3 544 641,35 2 980 571,66 564 069,69 222 070 742,00 218 656 267,51 214 955 929,32 3 700 338,19 3 414 474,49 2 9 372 458,01 8 828 072,58 544 385,43 71 970 249,00 71 717 563,28 60 800 536,35 10 917 026,93 252 685,72 3 2 000,00 2 000,00 0,00 36 600,00 11 450,27 11 408,27 42,00 25 149,73 10 0,00 0,00 0,00 0,00 0,00 0,00 0,00 0,00 Yhteensä 12 919 099,36 11 810 644,24 1 108 455,12 294 077 591,00 290 385 281,06 275 767 873,94 14 617 407,12 3 692 309,94 % 100 % 91,42 % 8,58 % 100 % 98,74 % 94,97 % 5,03 % 1,26 % OSASTO 1 : Toimielimen henkilöstö OSASTO 2 : Kiinteistöt, kalusteet, laitteet ja erityiset hallinnosta johtuvat menot OSASTO 3 : Toimielimen suorittamista erikoistehtävistä aiheutuvat menot OSASTO 10 : Muut menot